

**ОБЩИНА ДУЛОВО**

**ОБЛАСТ СИЛИСТРА**

============================================================

 7650 гр.Дулово, ул. „Васил Левски” № 18, тел.: +35986423000, факс:+35986423020

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ**

**ДУЛОВО**

**ДОКЛАДНА ЗАПИСКА**

**от Д-Р ЮКСЕЛ АХМЕД – кмет на Община Дулово**

**Относно:** *Приемане на Наредба за изменение и допълнение на Наредба №11 за определяне и администриране на местните такси и цени на услуги на територията на Община Дулово.*

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Наредба № 11 за определяне и администриране на местните такси и цени на услуги на територията на Община Дулово е подзаконов нормативен акт, приета на основание чл.9 от Закона за местните данъци и такси(ЗМДТ). В резултат на приети изменения и допълнения в някои разпоредби в ЗМДТ, както и в Закона за училищно и предучилищно образование(ЗПУО), които пряко влияят върху текстовете на общинската наредба е необходимо тя да се актуализира. За целта е разработен проект на Наредба за изменение и допълнение на Наредба №11, с която се изменят, допълват или отменят текстове.

С актуализиране на Наредба № 11 за определяне и администриране на местните такси и цени на услуги на територията на Община Дулово и привеждането й в съответствие със Закона за местните данъци и такси и Закона за предучилищното и училищно образование ще бъдат спазени принципите заложени в чл.8 и чл.81 от ЗМДТ.

На основание чл.26, ал.2 от Закона за нормативните актове и във връзка с чл.77 от АПК, на заинтересованите лица е дадена възможност в срок от 30 дни да направят предложения и да изразят становища по проекта.

 Във връзка с изложеното, предлагам на Общински съвет –Дулово да вземе следното

**Р Е Ш Е Н И Е:**

 На основание чл.21, ал.2 от Закона за местното самоуправление и местната администрация и чл.8 от Закона за нормативните актове,

**Приема**  Наредба за изменение и допълнение на Наредба № 11 определяне и администриране на местните такси и цени на услуги на територията на Община Дулово, както следва:

**§ 1.**  Чл.20, ал.1, т.1, т.2 и т.3 се изменят и допълват така:

„**Чл.20**.**(1)/***изм. и доп. с Реш.№ 314/04.10.2013г., изм. и доп. с Реш.№ ……./.2017г. на ОбС-Дулово /* За ползване на детска ясла и детска градина родители или настойници дължат месечна такса, която се формира по следния начин:
1.  */ изм. с Реш.№ 78/26.04.2016г. на ОбС-Дулово /*За деца, ползващи **детска ясла:**

|  |  |  |
| --- | --- | --- |
| **№** | **Месечна такса** | **гр.Дулово** |
| 1. | Разход за хранителни продукти - *„храноден”* | 1,45 лв./ден |

  2.  */отм. с* *Реш.№83/27.11.2015г. на АС-Силистра, нова- с реш. № 78/26.04.2016г., изм. с реш. №292/25.07.2017г., изм. с Реш.№ ./.2017г. на ОбС-Дулово /*  За **3 и 4-годишни деца**, ползващи **детска градина**:

|  |  |  |
| --- | --- | --- |
| **№** | **Месечна такса** | **Община Дулово** |
| 1. | Разход за хранителни продукти - *„храноден”* | 2,00 лв./ден |
| 2. | Разход за организация на работа - „*постоянна”,* независеща от броя на посещенията  | 3,00лв./месец |

3. /*нова,* *с Реш.№ 314/04.10.2013г., отм. с реш. № 78/26.04.2016г., нова- с Реш.№ ./.2017г. на ОбС-Дулово /*

*-* За  **деца в подготвителна група,**  ползващи **детска градина** презизвън учебния период от 01 юни до 14 септември на съответната година:

|  |  |  |
| --- | --- | --- |
| **№** | **Месечна такса** | **Община Дулово** |
| 1. | Разход за хранителни продукти - *„храноден”* | 2,00 лв./ден |
| 2. | Разход за организация на работа – „*постоянна”,* независеща от броя на посещенията  | 3,00лв./месец |

*-* За  **деца в подготвителна група,**  ползващи **детска градина** презучебния период от 14 септември до 31 май на съответната година:

|  |  |  |
| --- | --- | --- |
| **№** | **Месечна такса** | **Община Дулово** |
| 1. | Разход за хранителни продукти - *„храноден”* | 2,00 лв./ден |

**§ 2.** Чл.38 се изменя така:

 ***„Чл. 38****.* По производства за настаняване под наем се заплаща такса в размер на:

1.  производства за настаняване под наем в жилищни имоти - 1,00 лв.

2. производство по пренастаняване под наем в общинско жилище по искане на наемател - 2.00лв.

3. производства за настаняване под наем в нежилищни имоти - 4,50 лв.”
Точките 4, 5 и 6 **се отменят.**

**§ 3.** Създава се нов чл.38 а:

**„Чл. 38а.** . */нов- с Реш.№ ……/…2017г./*При разпореждане с недвижими имоти общинска собственост, физическите и юридическите лица, придобили право на собственост, заплащат на Общината такса в размер на 2 % , изчислена върху стойността на :

1. имота, обект на продажбата;

2. ограниченото вещно право, което се учредява върху имота;

3. по-скъпия имот при замяна;

4. реалният дял, който получава лицето при делба.”

 Приложение: Мотиви за изменение и допълнение на Наредба № 11 и Проект на Наредба № 11 за определяне и администриране на местните такси и цени на услуги на територията на Община Дулово.

**С уважение,**

**Д-Р ЮКСЕЛ АХМЕД**

*Кмет на Община Дулово*